20 Kgaitsadi wa kwa Australia yo re buileng ka ene pelenyana a re: “Ke ne ka bulelwa dikgoro tsa merwalela tsa kitso ya boammaaruri.” O ne a bua jaana ka tsela e Baebele e mo thusitseng ka gone: “Ke ne ka fetola botho jwa me le tsela e ke akanyang ka yone. Maikutlo a tlhaolele le a letlhoo a ke neng ke na le one a ne a nyelela.” Mokaulengwe wa kwa Canada a re o lemogile gore “batho ba tlhoile ba bangwe fela ka gonne ga ba ba itse le gore lefelo le motho a goletseng kwa go lone ga le reye gore o tla nna le mekgwa e e rileng.” O nyetse kgaitsadi yo o buang Seesemane. Maitemogelo ano a bontsha gore lorato lwa Bokeresete lo kgona go fenya tlhaolele. Lo re kopanya ka sebofo se se sa kgaogeng.—Bakol. 3:14. Fa re leba dingwaga tse, maloba go ne go ka twe banna ba, e sale makau mme ka puo ya gompieno go tlaa twe ke banana. Malatsi ano makau le makgarebe ga a sa tlhole a le teng. Ga e re motho a aloga, a tlogela bonyana, go twe ke lekau, lekgarebe. Batho e nna bana, e nne banana, e nne bagodi. E re go ntse go twe, ‘banana, banana,’ bangwe ba botse gore, apole le namune tsone di kae fa go tlaa nna go buiwa ka banana fela jaana. Mme le gale, eo ga se ya rona a re e tlogele.